
BILJEŠKE UZ FINANCIJSKI IZVJEŠTAJ ZA RAZDOBLJE
1. 1.2026. – 30. 6.2026.


Temeljem Pravilnika o financijskom izvještavanju u proračunskom računovodstvu (Nar. nov., br. 37/22) dajemo sljedeće bilješke za razdoblje siječanj - lipanj 2026. godine. 

Osnovna glazbena škola osnovala se 3. 9.2015. godine izdvajanjem iz Centra za kulturu Omiš te financijski samostalno posluje od 1.10.2015. 
Osnivač glazbene škole Lovro pl. Matačić Omiš je Grad Omiš, a ravnatelj je Davor Jelavić Šako. Škola se financira iz prihoda iz nadležnog proračuna za financiranje rashoda poslovanja (proračun SDŽ), iz pomoći proračunskim korisnicima iz proračuna koji im nije nadležan, vlastitih prihoda, prihoda po posebnim propisima i od tekućih i kapitalnih donacija. 

1. Bilješke uz Izvještaj o prihodima i rashodima, primicima i izdacima 
    za razdoblje 1. 1. - 30. 6.2026


Ukupni prihodi poslovanja iznose 590.803,95 a odnose se na:
· Tekuća pomoć iz državnog proračuna  proračunskim korisnicima proračuna JLP(R)S za ukupne rashode u iznosu od 510.978,90 eura 
· Tekuća pomoć proračunskim korisnicima iz proračuna JLP(R)S koji im nije nadležan- pomoć Grada Omiša u iznosu od 11.396,27 eura 
· Prihodi po posebnim propisima iznose 35.645,04 eura, a ostvareni su od naplate participacije roditelja učenika Škole u iznosu od 23.726,48€, polaznika početničkog solfeggia i glazbenog vrtića u iznosu od 1.698,56, najma instrumenata u iznosu od 5.370,00 eura te od kotizacija za Festival gudača, II.  festival mandolina „Marin Katunarić“ i Male žice Dalmacije  u iznosu od 4.850,00€.
·  Prihodi od tekućih donacija ostvareni su u ukupnom iznosu 1.000,00 eura.
· Prihodi iz nadležnog proračuna Splitsko-dalmatinske županije za financiranje materijalnih rashoda ostvareni su u iznosu od 31.783,65 eura. 
· Prihod od financijske imovine ostvaren je u iznosu od 0,09 eura. 
U odnosu na prethodnu godinu vidljivo nam je povećanje ukupnih prihoda za 8,1%.

Gledajući kretanja pojedinačno po izvorima financiranja vidljivo nam je povećanje prihoda za posebne namjene  za 3,7%  u odnosu na prethodnu godinu, a koje proizlazi iz prihoda od kotizacija za natjecanje „Male žice Dalmacije“ koje prošle godine nismo organizirali.
Tekuće donacije u izvještajnom razdoblju manje su od donacija za izvještajno razdoblje prošle godine, a odnose se na donacije  za festivale „Marin Katunarić“ i „Glas Omiša“. Promatrajući tekuće pomoći vidljivo nam je povećanje prihoda. Povećanje proizlazi iz  povećanja koeficijenta za obračun plaće zaposlenika i vanjskih suradnika, ostvareno je pravo zaposlenika na nagradu za uskršnje blagdane te isplata regresa i materijalnih prava. Iz nadležnog proračuna Splitsko-dalmatinske županije ostvareni su prihodi za podmirenje rashoda za materijalne troškove te su uvećani za 145% u odnosu na prethodnu godinu jer je dio materijalnih troškova iz prošle godine naplaćen u ovoj godini, povećao se broj autorskih honorara, ugovora o djelu i reprezentacije koji su se u prošlom izvješću isplaćivali iz županije. Promatrajući omjer financiranje iz svih izvora vidljivo je da se škola najvećim dijelom financira iz pomoći Ministarstva znanosti, obrazovanja i mladih sa 86,5%, iz prihoda za posebne namjene sa 6.9%, iz prihoda nadležnog proračun (SDŽ) sa 6,2%, pomoći Grada Omiša sa 2,2% te iz donacija sa 0,17%.


Ukupni rashodi poslovanja iznose 585.806,19, a odnose se na:
· rashode za zaposlene u iznosu od 472.121,62 eura.
· materijalne rashode u iznosu od 113.323,92 eura.
· financijske rashode u iznosu od 360,65 eura.
U odnosu na prethodnu godinu vidljivo nam je smanjenje rashoda za 2,4% 

Kod rashoda za zaposlene je vidljivo smanjenje  te ono iznosi 7%  manje u odnosu na prethodnu godinu, a proizlazi iz toga što je plaća za 12 mjesec prošle godine obračunata u prošloj godini, da nije toga rashodi za zaposlene bi bili sigurno veći u odnosu na isto razdoblje prošle godine zbog povećanja koeficijenta za obračun plaća zaposlenika i vanjskih suradnika. Prosječan broj zaposlenih je 33 osoba, dok je prosječan broj zaposlenih na osnovi sata rada 27 zaposlenika. U odnosu na prethodnu godinu dolazi do povećanja broja zaposlenika,te do smanjenja satnica  što je vidljivo iz prosječnog broja zaposlenika na osnovi sata rada gdje dolazi do smanjenja za 7,1%.  

Kod materijalnih rashoda vidljivo je ukupno povećanje rashoda u iznosu od 21.624,21 eura što je 23,6% više u odnosu na prethodnu godinu. Rashodi za službena putovanja i ostale naknade troškova zaposlenima povećale zbog većeg broja putnih naloga - odlasci na natjecanja . Kod rashoda za materijal i energiju dolazi do porasta rashoda za 11%. Povećava se trošak uredskog materijala,i trošakelektrične energije dokse materijal za tekuće i investicijsko održavanje te sitni inventar smanjio zbog manje nabave sitne opreme za instrumente i popravaka unutar prostorija škole. Rashodi za usluge također su u porastu od 25% jer se povećao rashod komunalija, autorskih ugovora i ugovora o djelu, usluge telefona i prijevoza, računalnih usluga i prijevoza djece. Trošak reprezentacije je povećan za 436% u odnosu na prethodnu godinu dok su članarine i norme smanjene za 28,6%.  U izvještajnom razdoblju 2026. godine zaposlenici su sudjelovali na 2. stručna skupa, seminaru oboista, ,64. hrvatskom natjecanju učenika i studenata glazbe i plesa-MEĐUŽUPANIJSKO NATJECANJE, 64. hrvatskom natjecanje učenika i studenata glazbe i plesa-DRŽAVNO NATJECANJE u Sesvetama i Zagrebu, 14. International Guitar Festival u Sarajevu, 3. Međunarodnom natjecanju iz solfeggia i teorije glazbe „DO,RE,MI,FA…“ u Drnišu, Međunarodnom natjecanju „Mladi Padovec .  Usluge tekućeg i investicijskog održavanja su se povećale za 74,6°% zbog ispitivanja električnih inatalacija i procjene rizika vodoopskrbne mreže i testiranja na legionelu.
[bookmark: _GoBack]Kod financijskih rashoda vidljivo je ukupno smanjenje rashoda u iznosu od 114,89eura, što je 24,2% smanjenje u odnosu na prethodnu godinu.



2. Izvještaj o obvezama za razdoblje 1. 1. - 30. 6.2026.

Stanje obveza na dan 1.1.2026. , a koje su podmirene u izvještajnom razdoblju, iznose 96.771,97 eura.
Stanje obveza na kraju izvještajnog razdoblja iznosi 91.384,50 eura  te se odnose na nedospjele  obveze za rashode poslovanja u iznosu 91.067,76 te obveze za predujmove, depozite, jamčevne pologe i tuđe prihode u iznosu od 316,74 tj. obveze povrata u proračun . Obveze za rashode poslovanja obuhvaćaju obveze za zaposlene u iznosu od 75.125,54€, obveze za materijalne rashode u iznosu od 15.942,22€ te obveze proračunskih korisnika za povrat u državni proračun-bolovanje  od 316,74€.  Škola nema dospjelih obveza. 


